Държавен вестник, бр. 3, 2007 г., стр. 111

Б Р О Й  3
Д Ъ Р Ж А В Е Н   В Е С Т Н И К
С Т Р .  111
МИНИСТЕРСТВО НА ФИНАНСИТЕ
НАЦИОНАЛЕН ОСИГУРИТЕЛЕН ИНСТИТУТ
ЗАПОВЕД № ЗМФ-1825
от 27 декември 2006 г.
ЗАПОВЕД № 526
от 21 декември 2006 г.
На основание чл. 6, ал. 14 от Кодекса за социално осигуряване утвърждавам образец на “Справка за окон-
чателния размер на осигурителния доход за 2006 г.” по чл. 6, ал. 8 от Кодекса за социално осигуряване към
годишната данъчна декларация по чл. 41, ал. 1 от Закона за облагане доходите на физическите лица съгласно
приложението.
Министър: Пл. Орешарски
Управител на НОИ: Й. Христосков
СПРАВКА ЗА ОКОНЧАТЕЛНИЯ РАЗМЕР НА ОСИГУРИТЕЛНИЯ ДОХОД ЗА 2006 г.
Към данъчна декларация вх. № ____________________________/ __________________ 2007 г.
ДАННИ ЗА ДЕКЛАРАТОРА
ЕГН /ЛНЧ/
ЕИК ПО БУЛСТАТ
Име
(Вписват се собственото, бащиното и фамилното име на декларатора)
Указания за попълване на Таблица 1
1. Тази таблица се попълва само от лицата, получаващи доходи от дейност
като: упражняващи свободна професия; занаятчийска дейност; еднолични търгов-
ци; собственици на ЕООД; съдружници в търговски дружества; регистрираните зе-
меделски производители и тютюнопроизводители, работещи без трудови правоот-
ношения (граждански договори) извън земеделската си дейност. Тази таблица се
попълва и в случаите, в които гореизброените лица упражняват дейности, подлежа-
щи на облагане с окончателен годишен /патентен/ данък.
2. Съгласно Кодекса за социално осигуряване лицата по т. 1 от указанията
определят окончателния размер на осигурителния си доход въз основа на данъч-
ната декларация. Доходът не може да бъде по-голям от максималния месечен
осигурителен доход, определен със Закона за бюджета на държавното обществе-
но осигуряване за 2006 г. (1400 лв.), през месеците, за които е упражнявана
дейността. Върху разликата от общия осигурителен доход и този, върху който са
внесени осигурителни вноски, се дължи осигурителна вноска в размерите, опре-
делени за осигуряване за инвалидност поради общо заболяване, за старост и за
смърт (фонд “Пенсии”) и за допълнително задължително пенсионно осигуряване
(ДЗПО) в универсален пенсионен фонд. Размерът на осигурителната вноска за
2006 г. е както следва:
—за родените преди 1 януари 1960 г. – 23 % за фонд “Пенсии”;
—за родените след 31 декември 1959 г. – 19 % за фонд “Пенсии” и 4 % за
ДЗПО в универсален пенсионен фонд;
Определянето на окончателния размер на осигурителния доход се извършва за
всеки месец, през който е упражнявана дейността. Декларираният в Таблица 1
месечен осигурителен доход, върху който са внесени вноски, ще бъде отразен в
осигурителната книжка на лицето. Този доход се взима предвид при изчисляването
на пенсията, а периодът, за който е упражнявана дейността,  се зачита за осигури-
телен стаж.
3. Колона 3 се попълва от лицата по т. 1 от указанията, имащи доходи, върху
които се дължат осигурителни вноски: от трудови, служебни и приравнени към тях
правоотношения; доход,от който са изчислени паричните обезщетения за временна
неработоспособност, бременност и раждане; от суми, изплащани за сметка на со-
циалните разходи; от възнаграждения по договори за управление и контрол на тър-
говски дружества; от трудова дейност на изборни длъжности; като служители с
духовно звание на Българската православна църква и други регистрирани вероиз-
поведания по Закона за вероизповеданията. Лицата, получаващи доходи от трудови
правоотношения, от договори за управление и контрол на търговски дружества, от
трудова дейност на изборни длъжности и като служители с духовно звание на Бъл-
гарската православна църква и други регистрирани вероизповедания по Закона за
вероизповеданията, вписват полученото възнаграждение или минималния месечен
осигурителен доход за съответната професия. Лицата, получаващи доходи по слу-
жебни и приравнени на тях правоотношения, попълват полученото възнаграждение.
Данните се вписват  въз основа на ведомостите за работни заплати или други
разплащателни документи.
В тази колона самоосигуряващите се лица вписват доходите, получени като
членове на ЦИК, РИК и СИК по Закона за избиране на президент и вицепрезидент на
Републиката.
 Когато месечният осигурителен доход, вписан в колона 3, е равен на
максималния месечен осигурителен доход, останалите колони не се попълват
и не се довнасят осигурителни вноски за съответния месец.
4. В колона 4 се попълва избраният осигурителен доход, върху който лицата,
изброени в т. 1 от указанията, са внасяли авансово осигурителни вноски.
5. В колони от 5.1 до 5.5 се вписва осигурителният доход, получен от упраж-
няване на дейностите по т. 1 от тези указания. Ако лицето е упражнявало дейност
на различни основания, попълва осигурителния си доход за всяка дейност поотдел-
но, съответно за месеца, за който тя е упражнявана.
5.1. Тази колона се попълва от едноличните търговци. Те формират годишния
си осигурителен доход, като на ред 13, колона 5.1 от Таблица 1 вписват облагаемия
доход, деклариран в Приложение 2, ред 1.1 от данъчната декларация. Месечният
осигурителен доход се определя, като тази сума се разделя на броя на месеците,
през които е упражнявана дейността.
5.2. Тази колона се попълва от собствениците или съдружниците в търговски
дружества, които декларират доходи от извършване на услуги с личен труд в тези
дружества. Те формират годишния си осигурителен доход за тази дейност, като на
ред 13, колона 5.2 от Таблица 1 вписват само облагаемия доход, получен от извър-
шването на услуги с личен труд в тези дружества, деклариран в Приложение 3,  ред
4 от данъчната декларация. Месечният осигурителен доход се определя, като тази
сума се разделя на броя на месеците, през които е упражнявана дейността.
5.3. Тази колона се попълва от лицата, упражняващи свободна професия или
занаятчийска дейност. Те формират годишния си осигурителен доход, като на ред
13, колона 5.3 от Таблица 1 вписват облагаемия доход, деклариран в Приложение
3, ред 8 от данъчната декларация. Когато тези лица имат доходи, върху които се
дължат осигурителни вноски, декларирани в Приложение 4 от данъчната деклара-
ция при формиране на годишния си осигурителен доход на ред 13, колона 5.3, от
Таблица 1 вписват и облагаемия доход, деклариран в Приложение 4, ред 4 от дек-
ларацията. Месечният осигурителен доход се определя, като тази сума се разделя
на броя на месеците, през които е упражнявана дейността.
5.4. Тази колона се попълва от лицата по т. 1 от указанията, които упражняват
дейности, подлежащи на облагане с окончателен годишен /патентен/ данък по реда
на глава ХIV от ЗОДФЛ. Те формират годишния си осигурителен доход, като на ред
13, колона 5.4 от Таблица 1 вписват облагаемия доход, деклариран на редове 4, 6,
8 и 10 в Справка А  на данъчната декларация, според начина на упражняване на
дейността. Месечният осигурителен доход се определя, като тази сума се разделя
на броя на месеците, през които е упражнявана дейността.
5.5. Тази колона се попълва от лицата по чл. 4, ал. 3, т. 1, 2 и 4 от КСО /
регистрирани като упражняващи свободна професия и/или занаятчийска дейност;
упражняващи трудова дейност като еднолични търговци, собственици или съд-
ружници в търговски дружества, земеделски производители и тютюнопроизводи-
тели/, получили възнаграждения за работа без трудово правоотношение извън
тази, за която са регистрирани. Тези лица внасят осигурителни вноски върху
доходите от работа без трудово правоотношение при годишното определяне на
окончателния размер на осигурителния доход, тъй като върху тези възнагражде-
ния не се дължат осигурителни вноски от страна на възложителя. В тази колона
декларират доходите си изпълнителите по договори за прокура на едноличен тър-
говец и изпълнителите по договори за управление на юридически лица с несто-
панска цел, чиято длъжност не е изборна, ако изпълняват тази дейност извън
дейността, за която са регистрирани.
В тези случаи годишният осигурителен доход за дейността се формира, като
на ред 13, колона 5.5 от Таблица 1 се вписва: за работещите без трудово право-
отношение - облагаемият доход, деклариран в Приложение 3, ред 4 от данъчната
декларация; за изпълнителите по договори за прокура или управление - облага-
емият доход, деклариран в Приложение 5, ред 4 от данъчната декларация. Месеч-
ният осигурителен доход се вписва за месеца, за който е упражнявана дей-
ността. Когато работата е извършена за повече от един месец и възнаграж-
дението е изплатено в края на периода, месечният осигурителен доход се
определя, като тази сума се разделя на броя на месеците, през които е
упражнявана дейността.
6. В колона 6 се попълва сборът от осигурителните доходи, върху които са
внесени осигурителни вноски /колона 3 и 4/.
7. В колона 7 се вписва сумата от общия осигурителен доход за месеца,
върху който се дължат осигурителни вноски, образуван от сбора на доходите,
вписани в колона 3 и колони от 5.1 до 5.5. Сумите, вписани в колона 7, не могат
да надвишават максималния размер на осигурителния доход за съответния месец
/показан в колона 8/.
8. Общият годишен размер на осигурителния доход, върху който се довнасят
осигурителни вноски, се изчислява като разлика от сумите от ред 13 на колона 7 и
ред 13 на колона 6 и се попълва в т. 1 под Таблица 1. Когато разликата е положи-
телна, върху нея се довнасят осигурителни вноски, а ако е отрицателна - над-
внесените суми се възстановяват, освен когато осигурителният доход по коло-
ни от 5.1 до 5.5 е по-малък от минималния осигурителен доход по КСО. Оси-
гурителна вноска не се довнася, в случай че сумите на ред 13 в колони 6 и 7
са равни.
9. Дължимата осигурителна вноска в размера, определен за фонд “Пенсии” и
ДЗПО в универсален пенсионен фонд, се изчислява от общия годишен осигурителен
доход, вписан в т. 1 под Таблица 1, и се попълва в т. 2 или 3 и 4 под таблицата.
Същата се внася по сметките на ДОО и ДЗПО на съответната ТД на НАП по кодовете
за вид плащане, определени за целта, в 30-дневен срок след подаване на данъчната
декларация.
Дължимите осигурителни вноски за довнасяне се внасят с преводно нарежда-
не/вносна бележка или пощенски запис със задължително  вписан ЕГН (ЛНЧ), отдел-
но за всяко самоосигуряващо се лице.